**Duais-Sparánacht Chleachtais Ealaíontóra Comhrochtana 2024**

 **Treoirlínte**

**Dáta deiridh:**  An 19 Samhain 2024

**Duais-Sparánacht Uasta:** €5000 (duais-sparánacht amháin an limistéar sa Chlár, i gCathair na Gaillimhe agus i Maigh Eo)

**Eolas**

D’fhoilsigh na Seirbhísí Ealaíon i gComhairle Contae an Chláir, Comhairle Cathrach na Gaillimhe agus i gComhairle Contae Mhaigh Eo Tuarascáil Chomhrochtana (Levelling Access) in 2023. Tugann na comhpháirtithe cuireadh anois d’iarratais ó ealaíontóirí gairmiúla faoi mhíchumas, a oibríonn in aon fhoirm ealaíne agus atá ag aon chéim dá ngairm bheatha, ar Sparánacht Cleachtais Ealaíontóirí Comhrochtana, le tacaíocht ón gComhairle Ealaíon.

Tagann an sparánacht le Comhionannas, Éagsúlacht agus Ionchuimsiú (EDI) na Comhairle Ealaíon.

Tagann an sparánacht le Plean um Chur i bhFeidhm Comhionannais, Éagsúlachta agus Ionchuimsithe (EDI) na Comhairle Ealaíon, agus tá mar aidhm aige, i gcomhar le húdaráis áitiúla, tacaíocht faoi leith a sholáthar d’ealaíontóir a bhí thíos le bacainní ar fhorbairt a ngairme beatha.

Cuirfear an deis ar fáil sa Duais-Sparánacht Chleachtais Ealaíontóra seo don fhaighteoir rathúil díriú ar a gcleachtas gairmiúil, ar thionscadal ar leith ealaíonta, nó ar an dá rud, a fhorbairt. Is é cuspóir na duais-sparánachta seo an fiúntas agus na tairbhí a bhaineann le tabhairt faoi chleachtas ealaíonta duine a thabhairt chun solais agus leis na hacmhainní a thabhairt d’ealaíontóir faoi mhíchumas a theastaíonn chun tacú leis an bpróiseas seo.

Tá sé beartaithe go dtacóidh an sparánacht seo le healaíontóirí gairmiúla faoi na catagóirí seo a leanas:

**A. Cleachtas Gairmiúil a fhorbairt (e.g. meantóireacht, líonrú, nó máistir-ranganna)**

**B. Saothair nua a chruthú (e.g. cúnamh le hábhair, cúnamh le fiosrú/taighde/am a chur ar fáil le díriú ar chleachtas agus ar mhachnamh ealaíonta)**

**C. Tionscadal ar leith ealaíonta a fhorbairt (e.g. obair chomhoibritheach, tionscadal rannpháirtíochta)**

**Costais rochtana**

Anuas ar an méid is mó a cheadaítear, déanfaidh gach údarás áitiúil breithniú ar costais rochtana a bhaineann go sonrach le saothair á ndéanamh ag ealaíontóirí faoi mhíchumas agus/nó costais neamhchaipitil rochtana poiblí (e.g. tráchtaireacht fuaime, ateangaireacht) i gcásanna ina mbaintear toradh poiblí amach i do thogra.

Úsáideann na húdaráis áitiúla an sainmhíniú ar mhíchumas a úsáidtear i gCoinbhinsiún na NA ar Chearta Daoine faoi Mhíchumas, ina luaitear: ‘Tá i measc daoine faoi mhíchumas iad siúd a bhfuil laguithe fadtéarmacha fisiciúla, meabhrach, intleachtúla nó céadfacha orthu, a d’fhéadfadh, trí idirghníomhú le bacainní éagsúla, bac a chur ar a rannpháirtíocht iomlán agus éifeachtach sa tsochaí ar chomhbhonn le daoine eile.’

Más mian leat iarratas a dhéanamh ar na costais rochtana seo, cuir an t-eolas seo a leanas san áireamh, le do thoil, i d’iarratas:

Cáipéis ina dtugtar cuntas ar do chostais rochtana agus na costais ghaolmhara. (Tá costais rochtana anuas ar an Sparánacht €5000)

**Cad is costas rochtana ann?**

Is iad costais rochtana ar ealaíontóirí nó ar rannpháirtithe faoi mhíchumas aon riachtanais a d’fhéadfadh a bheith acu le bacainní a bhaint a d’fhéadfadh bac a chur orthu a dtogra a chríochnú. Is éard a d’fhéadfadh a bheith i gceist leis na costais seo ná costais i dtreo am breise a theastaíonn le gné de do thogra a chríochnú nó cúnamh breise a theastaíonn chun do ghníomhaíocht bheartaithe a sholáthar.**Tacaíochtaí Breise d’Fhaighteoir na**

**Tacaíochtaí Breise d’Fhaighteoir na Sparánachta Tacaíochtaí d’Fhaighteoir na Sparánachta**

Beidh teacht ag faighteoirí na Sparánachta ar thacaíochtaí breise, an méid seo a leanas ina measc:

* Roinnt cruinnithe ar líne. Éascófar na cruinnithe seo agus cuirfear an deis ar fáil iontu le líonrú agus foghlaim idir piaraí a dhéanamh. Beartaítear nach mbeidh breis agus trí chruinniú ann, agus mairfidh gach seisiún thart ar 45 nóiméad (tá sé ina riachtanas den sparánacht go ngealltar d’fhreastal ar na seisiúin seo).
* Anuas air seo, beidh sraith tacaíochtaí boga ar fáil don fhaighteoir, eolas, comhairle, agus treoir ina measc. Is féidir an tacaíocht seo a fháil, más gá, i rith na tréimhse ina mbeidh an sparánacht i bhfeidhm.
* Caithfidh an t-iarratasóir rathúil tabhairt faoi phróiseas measúnaithe freisin.

**Cáilitheacht**

**Chun iarratas a dhéanamh ar an sparánacht seo, caithfidh iarratasóirí na coinníollacha seo a leanas a shásamh:**

* Caithfear a bheith ina n-ealaíontóir gairmiúil, mar a léirítear ina CV.

 *Is é an sainmhíniú a thugtar ar ealaíontóir gairmiúil duine aonair ar aois ar bith agus a oibríonn i bhfoirm ealaíne ar bith, a bhfuil cuntas teiste follasach acu i gcleachtas ealaíon gairmiúil, ach ní féidir leo ioncam a thuilleamh go leanúnach/go heisiach óna gcleachtas ealaíon.* *Daoine a síleann/a síleann a bpiaraí gur ealaíontóirí gairmiúla iad.*

* Caithfear a bheith ina n-ealaíontóir faoi mhíchumas

*‘Tá i measc daoine faoi mhíchumas iad siúd a bhfuil laguithe fadtéarmacha fisiciúla, meabhrach, intleachtúla nó céadfacha orthu, a d’fhéadfadh, trí idirghníomhú le bacainní éagsúla, bac a chur ar a rannpháirtíocht iomlán agus éifeachtach sa tsochaí ar chomhbhonn le daoine eile.’*

* Caithfear a bheith níos sine ná 18 mbliana d’aois
* Caithfear a bheith ina gcónaí agus ag obair i gceann de na limistéir údaráis áitiúil – an Clár, Cathair na Gaillimhe nó Maigh Eo

**Ní ghlacfar le hiarratais ó/le haghaidh:**

* Iarratasóirí in oideachas lánaimseartha
* Iarratais ó ealaíontóirí ó áiteanna lasmuigh de na limistéir a liostaítear
* Grúpaí agus eagraíochtaí
* Chun tacú le gníomhaíocht tráchtála

**Cén Chaoi Iarratas a Dhéanamh**

Caithfidh iarratasóirí an fhoirm iarratais a líonadh agus a sheoladh ar aghaidh, chomh maith le C.V. agus ábhair ábhartha thacaíochta.

Is féidir glacadh le foirmeacha i bhformáid MS Word nó PDF (10MB ar a mhéid) agus is féidir iad a sheoladh sa phost, ar ríomhphost, nó iad a sheachadadh de láimh.

Caithfear iarratais a sheoladh ar aghaidh ar an spriocdháta a luaitear nó roimhe. Dé Máirt, an 19 Samhain 2024.

**Ábhar Tacaíochta**

Caithfear ábhair thacaíochta a chur san áireamh le d’iarratas. Úsáidfidh an painéal iad seo le tuiscint níos fearr a fháil ar do shaothar, do chuntas, ar chomhoibrithe féideartha, agus ar a indéanta atá do thogra.

* Cuir an t-ábhar tacaíochta go léir le chéile, le do thoil, isteach in aon cháipéis MS Word nó PDF amháin.
* Ba cheart naisc le físeán nó le hábhar fuaime a sheoladh i bhformáidí MS Word nó PDF.
* Caithfear liosta an ábhair a dhéantar a lipéadú go soiléir a chur san áireamh leis na hábhair thacaíochta.

**Measúnú ar Iarratais**

Déanfar measúnú ar iarratais trí úsáid a bhaint as na critéir seo a leanas:

* Cén chaoi a dtagann an t-iarratas le cuspóir na duais-sparánachta,
* an méid a bhaineann an taithí ghairmiúil le hábhar, mar a chuirtear i láthair san iarratas,
* caighdeán an ábhair tacaíochta,
* Cén chaoi a n-imreoidh an sparánacht tionchar ar do chleachtas, agus a indéanta atá an t-iarratas, an t-achar ama agus an buiséad san áireamh.

Is éard a bheidh i bpainéal measúnaithe ná ionadaí neamhspleách ealaíon agus míchumais agus ionadaithe ealaíon ó údarás áitiúil.

Measúnaítear iarratais bunaithe ar an eolas a thugtar i d’iarratas agus i gcomhthéacs iomaíoch.

Cuirfear na hiarratasóirí go léir ar an eolas ar chinneadh an phainéil ar ríomhphost.

**Téarmaí agus Coinníollacha**

* Níor cheart an cistiú a bhronntar a úsáid ach don chuspóir faoi leith ar ar deonaíodh é.
* Nuair a dháiltear deontas do dhuais-sparántacht ar leith, ní bheidh na trí údarás áitiúla freagrach as árachas an tionscadail sin.
* Caithfidh an t-iarratasóir rathúil riachtanais Sláinte agus Sábháilteachta a n-údarás áitiúil a shásamh.
* Caithfear cistiú a sholáthraíonn na trí údarás áitiúla a aithint i ngach ábhar poiblíochta. Gheobhaidh an t-iarratasóir rathúil cóip de lógó agus de threoir a n-údaráis áitiúil chomh maith le treoir maidir le cén chaoi an lógó a úsáid nuair atá tacaíocht chistithe á haithint.
* Caithfear tuarascáil mheasúnaithe, agus sa chás gur bainteach, íomhánna i dtaca leis an tionscadal, a sheoladh chuig Oifig Ealaíon údarás áitiúil an iarratasóra rathúil faoin spriocdháta a luaitear sa litir thairisceana. Cuirfear foirm thuarascála ar fáil.
* Íocfar an deontas seo in dhá thráthchuid, íocfar an chéad íocaíocht 50% tar éis litir thairisceana a fháil agus íocfar an dara híocaíocht 50% ar chríochnú an tionscadail agus ar thuarascáil mheasúnaithe a fháil.
* Ba cheart an tionscadal seo a chríochnú faoi dheireadh Dheireadh Fómhair 2025 agus ba cheart an cháipéisíocht aistarraingthe a sheoladh ar aghaidh faoi dheireadh mhí na Samhna 2025.

**Eolas agus comhairle bhreise**

Ullmhaigh agus seol d’iarratas chomh luath roimh an spriocdháta agus is féidir leat.

Má theastaíonn cúnamh uait le d’iarratas a sheoladh, seol ríomhphost, le do thoil, chuig an bhFoireann Ealaíon nó glaoigh orthu a luaithe agus is féidir.

**Comhairle Contae Mhaigh Eo**

Damien O’Connor, Comhordaitheoir Ealaíona Míchumais

Guthán: +353 94 9064363

R-phost: doconnor@mayococo.ie